บุรีรัมย์สกัดโควิด ประกาศด่วนที่สุด! มาจาก 5 จังหวัด “พื้นที่สีแดง” ต้องกักตัว 14 วัน
บุรีรัมย์ประกาศด่วนที่สุด! มาจาก 5 จังหวัด "พื้นที่สีแดง" ต้องกักตัว 14 วัน สกัดโควิด-19
บุรีรัมย์ประกาศด่วนที่สุด! มาจาก 5 จังหวัด "พื้นที่สีแดง" ต้องกักตัว 14 วัน สกัดโควิด-19
6 เม.ย. 2564

ผู้สื่อข่าวรายงานว่า วันนี้ (6 เม.ย.64)​ นายวิทิต สฤษฎีชัยกุล นายแพทย์สาธารณสุขจังหวัดบุรีรัมย์ ปฏิบัติราชการแทนผู้ว่าราชการจังหวัดบุรีรัมย์ ลงนามในหนังสือด่วนที่สุด ตามประกาศคณะกรรมการโรคติดต่อจังหวัดฯ ระบุถึงสถานการณ์การแพร่ระบาดของเชื้อไวรัสโคโรนา 2019​(โควิด-19)​ ทั่วประเทศที่มีผู้ป่วยอย่างต่อเนื่อง และยังมีบุคคลซึ่งเดินทางมาจากเขตติดโรคติดต่ออันตรายหรือพื้นที่ระบาดของโรคติดต่ออันตราย ทำให้ยากแก่การควบคุมการแพร่ระบาดของโรค
ดังนั้นเพื่อเป็นการเฝ้าระวังผู้ที่เดินทางเข้ามาในพื้นที่จังหวัดบุรีรัมย์ คณะกรรมการโรคติดต่อจังหวัดฯ จึงมีมติเห็นชอบมาตรการควบคุมและป้องกันการแพร่ระบาด โดยมีสาระสำคัญ ดังนี้
ผู้ที่เดินทางมาจากพื้นที่สีแดง ได้แก่
กรุงเทพฯ ปทุมธานี สมุทรปราการ นครปฐม นนทบุรี ต้องกักตัว 14 วัน หรือขอตรวจ Rapid test ที่ รพ.บุรีรัมย์ หากผลเป็นลบไม่ต้องกักตัว ทั้งนี้ ผู้ขอตรวจชำระค่าใช้จ่าย 600 บาท
ผู้ที่เดินทางมาจากต่างประเทศ ซึ่งผ่านกระบวนการ State Quaratine แล้ว ไม่ต้องกักตัวอีก
จังหวัดอื่นๆ ไม่ต้องกักตัว ไม่ต้องไปตรวจ Rapid Test



 